stanford-oval/wikipedia huggingface dataset:
מורג הוד
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1967 | קורוניישן סטריט | Coronation Street | סאלי פרוסט | סדרת טלוויזיה (3 פרקים) |
| 1970 | אנקת גבהים | Wuthering Heights | פרנסס ארנשו |  |
| 1971 | הטיית לב | Persuasion | מרי מוסגרוב |  |
| 1971 | פול טמפל | Paul Temple | ג'ני אבוט | בפרק "Critics Yes! But This Is Ridiculous" |
| 1972 |  | Breeze Anstey | בריזי | סרט טלוויזיה |
| 1972–1973 | מלחמה ושלום | War & Peace | נטשה רוסטובה | מיני-סדרה |
| 1979 | משפחת קמרון | The Camerons | מגי קמרון |  |
| 1980 |  | Diversion | אני |  |
| 1976–1981 |  | Crown Court | גברת ג'ון פיליפס |  |
| 1983 | ג'יין אייר | Jane Eyre | מרי ריברס |  |
| 1985 |  | The Personal Touch | דורותי |  |
| 1987 | ברז'ראק | Bergerac | ז'נבייב פישט | בפרק "Thanks for Everything" |
| 1988 |  | A Taste for Death | קרול וושבורן |  |
| 1990 |  | A Sense of Guilt | אליזבת קריימר |  |
| 1990–1991 | משפחות | Families | סו תומפסון |  |
| 1992 |  | Tell Tale Hearts | הילרי וילסון |  |
| 1996 |  | The Governor | נורה מורגן |  |
| 1995–1997 | האמיש מקבת' | Hamish Macbeth | דולוריס בלפור |  |
| 2000 |  | A Shot at Glory | איירין מקלאוד |  |
| 2001 |  | Heartbeat | שונה הנדרסון | בפרק "Home Truths" |
הערות שוליים

↑  Scottish data collector Paul Wright quotes birth certificate, see Astrodatabank by Lois Rodden and Astrodienst AG Zollikon, Switzerland-astro com- www.astro.com, Morag Hood, horoscope for birth date 12 December 1942, born in Glasgow, with Astrodatabank biography, Astro-Databank, ‏2014-01-14 (באנגלית)
↑  Roundup Interview (1964) - The Beatles
↑  Sense of Guilt at IMDb
| --- | --- |
בקרת זהויות :  BNE: XX1538366  BnF: cb171206967 (data)  GND: 1061089886  ISNI: 0000 0003 7206 0961  LCCN: no2009115895  NLK: KAC201710689  SUDOC: 197873456  VIAF: 5420149068372365730003   WorldCat (עם VIAF): 5420149068372365730003
מבחן אלן

עורקי כף היד. ניתן לראות את ההשקה של עורקי החישור והגומד דרך הקשתות.
מבחן אלן (באנגלית: Allen's Test) הוא בדיקה של אספקת הדם המקבילנית לכף היד. המבחן פותח על ידי אדגר ון נאוס אלן, והוא מבוצע טרם פעולות פולשניות הגורמות או עלולות לגרום לפגיעה בעורק החישור. המבחן בודק את האספקה המקבילנית לכף היד באמצעות בחינת פתיחות עורקי החישור והגומד. הוא מסתמך על העובדה כי אצל רוב האנשים, במצב תקין, עורקי החישור והגומד משיקים בקשת כף היד השטחית ובקשת כף היד העמוקה, כך שאם אספקת הדם מאחד מהם נפסקת, השני יכול לפצות על כך ולהזרים דם בצורה מספקת לכף היד. חשיבותו של המבחן היא בכך שפגיעה בעורק החישור, כתוצאה מסיבוכים ניתוחיים, עלולה לגרום לאיסכמיה בכף היד.
שלבי המבחן > מבחן אלן המקורי

השלב הראשון במבחן אלן הוא לחיצה על עורק החישור למשך מספר דקות, כך שאספקת הדם ממנו תיפסק, והשוואת צבע כף היד אל כף היד השנייה. אם אין שינוי בצבע, אזי אספקת הדם המקבילנית מעורק הגומד מספיקה. השלב השני הוא שחרור עורק החישור ולחיצה על עורק הגומד למשך מספר דקות, ולאחר מכן השוואה של צבע כף היד. אם אין שינוי בצבע, אזי אספקת הדם מעורק החישור מספיקה, אך אם יש שינוי בצבע, זוהי תוצאה חיובית, אשר עלולה להצביע על כך שישנה חסימה בעורק או שהעורקים אינם משיקים.
שלבי המבחן > גרסה נוספת

בשלב הראשון מרים הנבדק את היד ועושה בכף היד אגרוף למשך חצי דקה. לאחר מכן, לוחצים על עורקי החישור והגומד יחד, סמוך לשורש כף היד. כאשר הנבדק פותח את כף היד, בעוד העורקים לחוצים, צבעה אמור להיות לבן (חיוור). בשלב זה, משחררים את הלחץ מעורק הגומד. אם הצבע חוזר תוך שבע שניות, אספקת הדם מעורק זה מספיקה, וניתן לפגוע בעורק החישור. אם צבע העור לא חוזר לקדמותו תוך 7–10 שניות, הדבר מצביע על כך שאספקת הדם מעורק הגומד אינה מספיקה, כך שלא ניתן לפגוע בעורק החישור.
מקרים בהם מבוצע מבחן אלן

אחד הסיבוכים של דגימת דם מעורק החישור או של הכנסת צינורית אליו הוא חסימה של העורק על ידי קריש דם. סיבוך זה, אף שהוא לא נפוץ, עלול לגרום לאיסכמיה של כף היד. אנשים שאין להם אספקה מקבילנית לכף היד, נמצאים בסיכון גבוה יותר לאיסכמיה מסוג זה. יחד עם זאת, היעדר אספקה מקבילנית ביד אחת אינו מעיד גם על השנייה, והפעולות הנ"ל יכולות להתבצע על היד השנייה. מטרתו של מבחן אלן שמבוצע בטרם פעולות אלה היא להפחית את הסיכון לאיסכמיה של כף היד.
במבחן אלן משתמשים גם לפני ניתוח מעקפים בלב, שכן עורק החישור משמש לעיתים כשתל. תוצאה של פחות מ-3 שניות לחזרת הצבע היא משביעת רצון, תוצאה של 3–5 שניות היא גבולית או דו־משמעית, ותוצאה של למעלה מ-5 שניות תביא לבחירת כלי דם אחר לצורך ההשתלה.
מהימנות

יעילותו של מבחן אלן מוטלת בספק, בשל ריבוי המקרים של תשובה שלילית שגויה (false negative) ובשל כך שטרם נמצא מתאם ישיר בין המבחן לירידה במספר הסיבוכים עקב הכנסת צינורית לעורק החישור. בדיקה חלופית לבחינת אספקת הדם המקבילנית לכף היד היא בדיקת אולטרה סאונד דופלר.
מגבית ההתגייסות

מגבית ההתגייסות הייתה מפעל לאיסוף תרומות, בכסף ובימי עבודה, שפעל ביישוב העברי בארץ ישראל החל מקיץ 1942. התרומות נועדו לסיוע למשפחותיהם של מתנדבי היישוב לצבא הבריטי ולרווחתם של החיילים עצמם.
בהמשך פעולתה הורחבו מטרותיה של המגבית, וכללו גם סיוע לניצולי השואה. בהתאם לכך הוחלף שמה למגבית ההתגייסות וההצלה.
בנוסף למגבית ההתגייסות שפעלה כמס ישיר, פעל במקביל לה "כופר היישוב", כמס עקיף. בראש המגבית עמד אהרן ברט.
לקריאה נוספת

מרדכי ברגר, מגבית ההתגייסות וההצלה, הוצאת המוזיאון למיסים, 1970.
מיכאיל צרתלי

| --- | --- |

 לידה:  23 בדצמבר 1878 Tskhrukveti, פלך כותאיסי, האימפריה הרוסית 
 פטירה:  2 במרץ 1965 (בגיל 86) מינכן, בוואריה, גרמניה המערבית 
 שם לידה:  მიხეილ წერეთელი 
 מדינה:  גאורגיה 
 מקום קבורה:  בית קברות לאוויל 
 השכלה:  אוניברסיטת היידלברג 
 מעסיק:  אוניברסיטת הומבולדט של ברלין, האוניברסיטה הממלכתית של טביליסי 
 מפלגה:  תתרי גיאורגי 
 פרסים והוקרה:  מסדר הגיבור הלאומי של גאורגיה (2013) 
 
מיכאיל מיחקו צרתלי (בגאורגית: მიხეილ მიხაკო წერეთელი) ( 23 בדצמבר 1978, נפת צ'יאתורה - 2 במרץ 1965, מינכן) הוא היסטוריון ודיפלומט גאורגי.
מיכאיל צרתלי נולד בכפר בנפת צ'יאתורה באימפריה הרוסית למשפחת נסיך גאורגי צרתלי. לאחר סיום בית הספר בקוטאיסי, הוא עבר לצרפת והחל לימודים בסורבון. בשנת 1913 הוא קיבל תואר דוקטור בהיסטוריה תוך התמחות באשורולוגיה מאוניברסיטת היידלברג. בשנים 1914–1918 הוא עבד באוניברסיטת ברלין ובמקביל היה פעיל באוגדות גאורגיות שדגלו בעצמאות המדינה. בשנים 1918–1919 מיכאיל צרתלי היה שגריר של הרפובליקה הדמוקרטית של גאורגיה בשוודיה ונורווגיה. בשנת 1919 הוא חזר לטביליסי ומונה לפרופסור באוניברסיטה הממלכתית של טביליסי
בשנת 1921 הרפובליקה הגאורגית הפסיקה להתקיים ושטחה סופח לרוסיה הסובייטית. מיכאיל צרתלי עזב את גבולות גאורגיה, הגיע לבריסל והחל לעבוד באוניברסיטה החופשית של בריסל. בשנים 1933–1945 הוא היה פרופסור באוניברסיטת הומבולדט של ברלין. לאחר 1945 הוא התגורר במינכן.
מיכאיל צרתלי התמחה בהיסטוריה של גאורגיה. בשנת 1912 הוא פרסם תוצאות מחקר השוואתי של השפה הגאורגית ושומרית. בשנת 1925 הוא פרסם תרגום לגאורגית של "עלילות גילגמש". בשנת 1955 מיכאיל צרתלי פרסם תרגום לגרמנית של "עוטה עור הנמר". בסך הכל מיכאיל צרתלי פרסם כ-80 ספרים בנושא היסטוריה של גאורגיה ואזור הקווקז.
בשנים 1925–1954 הוא היה בין הפעילים הבולטים של "תתרי גיאורגי" - ארגון של גאורגים גולים באירופה.
בשנת 2013 למיכאיל צרתלי הוענק עיטור "הגיבור הלאומי של גאורגיה" (אנ').
לטביה באירוויזיון 2022

לטביה השתתפה באירוויזיון 2022, שהתקיים בטורינו שבאיטליה, עם השיר "Eat Your Salad" של להקת ציטי זני. זו הייתה השתתפותה ה-22 של לטביה בתחרות הזמר של האירוויזיון. הנציג והשיר של המדינה לאירוויזיון נבחרו באמצעות קדם לאומי בשם "Supernova 2022", שהופק על ידי הטלוויזיה הלטבית (LTV). בשנה זו כשלה המדינה להעפיל לגמר התחרות.
רקע

קדם לאירוויזיון 2022, לטביה השתתפה באירוויזיון עשרים ואחת פעמים, מאז הופעת הבכורה שלה באירוויזיון 2000. היא הגיעה למקום הראשון ב-2002 עם השיר "I Wanna" של מריה נאומובה. לאחר החלת שיטת חצאי הגמר באירוויזיון 2004, היא הצליחה להעפיל לשלב הגמר בשנים 2005–2008. בין השנים 2009–2014 לטביה לא עברה את שלב חצי הגמר, שש פעמים ברציפות. היא סיימה רצף זה באירוויזיון 2015, לאחר שאמינטה הגיעה למקום השישי עם השיר "Love Injected" – זה המיקום הגבוה ביותר אליה הגיעה בתולדות התחרות. באירוויזיון 2021 שלחה הטלוויזיה הלטבית את סמנטה טינה עם השיר "The Moon Is Rising". היא לא הצליחה להעפיל לגמר, וסיימה במקום ה-17 והאחרון בחצי הגמר, עם 14 נקודות.
לפני האירוויזיון

"Supernova 2022" הייתה המהדורה השביעית של הקדם הלטבי לאירוויזיון. התחרות כללה 17 אמנים, שמתוכם עשרה השתתפו בגמר שהתקיים ב-12 בפברואר 2022. ב-7 באוקטובר 2021 פתחה LTV את תקופת הגשת השירים לקדם, שנסגרה לאחר כחודשיים. כל השירים נדרשו להיכתב על ידי אזרח לטביה בן 16 ומעלה. סופרים ממדינות זרות הורשו לכתוב שירים לקדם, בתנאי שהם היוו שליש מסך מצבת כותביו. לאחר סיום הגשות השירים סקרה את השירים וניפתה אותם לשישה עשר. 16 אמנים נבחרו על הוועדה להשתתף בתחרות ונחשפו ב-5 בינואר 2022. המתמודד השבע עשרה בקדם נבחר בהצבעה מקוונת שנערכה בין 10–14 בינואר 2022.
| 0 | 1 | 2 |
| --- | --- | --- |

| אמן | שיר | כותבים |
| אנטרה סטפקה ואטיס אייווינש | "Call the Lights" | אנטרה סטפקה, אטיס אייווינש, אוסקרס דייגליס |
| דרטה סטפנובה | "Brīnumzeme" | פטרישיה קסניה קפריאנוביצ'ה, ולטרס פוש |
| אדווארדס סטראזדינש | "Open Road" | אדווארדס סטראזדינש, קריה הופטמנה |
| קטרינה דימנטה | "My Voice" | קטרינה דימנטה, רייניס בריג'יס |
| מרטה ריטובה | "Let Me Go" | מרטה ריטובה, ארמאנדס וארסלבאנס |
| מרטינש סטרודס | "One More Time" | מרטינש סטרודס, אביה סמגרה |
| מיקס גאלבנובסקיס | "I'm Just a Sinner" | מיקס גאלבנובסקיס, רייניס בריג'יס |
| ריהארדס ברזינש | "1+1" | ריהארדס ברזינש |
| טטיס | "Labākie vārdi" | ואלטרס אוסיס, נאוריס בריקמאניס |
| טומס קאלדראוסקיס | "Naked Smile" | קאספרס אנסוס, ליינה סטארמיין, טומס קאלדראוסקיס |
מקום ראשון
מקום שני
מקום שלישי
| אמן | שיר | כותבים |
| --- | --- | --- |
| אינספו | "A Happy Place" | נאדינה סטריניניצה, אייבארס ליטאונייקס |
| אלינה גלוזונובה | "Es pabiju tur" | יאניס שיפקביץ', מארטס פויאטס |
| אמינטה | "I'm Letting You Go" | אמינטה סואדוגו |
| בויאנס | "He, She, You & Me" | יאניס שיפקביץ', מארטס פויאטס, רייניס סיאנס, אינטראס בוסוליס |
| ביאטריס הייסלר | "On the Way Home" | אדווארס גריז, ביאטריס הייסלר |
| ברמודו דיבסטאריס | "Bad" | מראטס אוגלזנבס |
| דה קוקונאטס | "In and Out of the Dark" | מאריה ואלמיירה, פטריס נארובינס, טומס ואלמיירס,  מונטה קורמה, בנייס זלטקאליס, ארתורס סטרוטמאניס |
| זלמה | "How" | ארתורס ליידה, אנדריוס יאנונס, ארטה זלמה יגרה |
| לינדה רושנייסה | "Pay My Own Bills" | רודולפס אוזולס, ואלטרס ספרודג'ס, ראלפס איילאנדס |
| מיקס גאלבנובסקיס | "I'm Just a Sinner" | מיקס גאלבנובסקיס, רייניס בריג'יס |
| מיקס דוקורס | "First Love" | מיקס דוקורס |
| מס יוס מילאם | "Rich Itch" | רודולפס אוזולס, ואלטרס ספרודג'ס, ראלפס איילאנדס |
| מרקוס ריבה | "If You're Gonna Love Me" | מרקוס ריבה |
| פטריקס פטרסון | "Can't Get You Outta My Head" | אלביס פטרסונס |
| ציטי זני | "Eat Your Salad" | רוברטס ממנס, יאניס פטרסונס, דאגניס רוזינש, יאניס יאצ'מנקיס |
| קאטו | "Promises" | קאספרס אנסונס, אנה זאנקובסקה |
| ראום | "Plans" | ארניס ראצ'ינסקיס, רייניס סטראומה, דניאל לוי וינאלאסס |
לפני האירוויזיון > חצי הגמר

חצי הגמר התקיים ב-5 בפברואר 2022. מתוך שבעה עשר שירים שהשתתפו, רק עשרה העפילו לגמר. העולים נקבעו באמצעות שילוב של הצבעות השופטים והצבעת הקהל ביחס שווה של 50/50. ב-10 בפברואר הכריזה רשות השידור הלטבית כי מיקס דוקורס יופיע בגמר הקדם, על-אף שלא עבר את שלב חצי הגמר. זאת בעקבות בעיות טכניות שאירעו בעת ביצועו.
העפיל/ה לגמר בהצבעה
העפיל/ה לגמר בהחלטת הפקת הקדם
לפני האירוויזיון > הגמר

הגמר התקיים ב-12 בפברואר 2022. הזוכה נשבע באמצעות שילוב של הצבעות השופטים והצבעות הקהל ביחס שווה של 50/50. בגמר הופיעו אוקו סוביסטה ולהקת דה רופ (הנציגים האסטוניים והליטאים בהתאמה באירוויזיון 2020 ובאירוויזיון 2021).
| סדר | אמן | שיר | שופטים | קהל> הצבעות | קהל> דירוג | סך הכל | מקום |
| --- | --- | --- | --- | --- | --- | --- | --- |
| 1 | מיקס דוקורס | "First Love" | 11 | 2,116 | 11 | 22 | 11 |
| 2 | ראום | "Plans" | 6 | 3,486 | 9 | 15 | 9 |
| 3 | לינדה רושנייסה | "Pay My Own Bills" | 5 | 3,394 | 10 | 15 | 10 |
| 4 | ברמודו דיבסטאריס | "Bad" | 9 | 24,216 | 5 | 14 | 7 |
| 5 | מיקס גאלבנובסקיס | "I'm Just a Sinner" | 4 | 16,060 | 6 | 10 | 4 |
| 6 | בויאנס | "He, She, You & Me" | 8 | 38,924 | 2 | 10 | 3 |
| 7 | אלינה גלוזונובה | "Es pabiju tur" | 3 | 3,572 | 8 | 11 | 5 |
| 8 | ציטי זני | "Eat Your Salad" | 1 | 50,566 | 1 | 2 | 1 |
| 9 | אינספו | "A Happy Place" | 7 | 6,432 | 7 | 14 | 8 |
| 10 | מס יוס מילאם | "Rich Itch" | 10 | 26,692 | 4 | 14 | 6 |
| 11 | אמינטה | "I'm Letting You Go" | 2 | 30,983 | 3 | 5 | 2 |
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד ובריטניה) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לשישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-25 בינואר 2022 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. לטביה הוכנסה לחצי הגמר הראשון, שהתקיים ב-10 במאי 2022, בו היא הופיעה במחצית הראשונה של המופע.
לאחר שפורסמו כל השירים המתחרים לתחרות 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. לטביה הופיעה שנייה, לאחר אלבניה ולפני ליטא. ב-10 במאי 2022 ביצעה ציטי זיני את "Eat Your Salad" על בימת חצי הגמר הראשון של אירוויזיון 2022. הלהקה נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 14 עם 55 נקודות.
הערות שוליים

↑  Granger, Anthony (5 באוקטובר 2021). "🇱🇻 Latvia: Supernova 2022 Submissions Open on October 7". Eurovoix. נבדק ב-1 בנובמבר 2021. {{cite web}}:  (עזרה)תחזוקה - ציטוט: url-status (link)
↑  "Search for Latvia's Eurovision contender starts". lsm.lv. Latvijas Televīzija. 7 באוקטובר 2021. נבדק ב-22 בינואר 2022. {{cite news}}:  (עזרה)
↑  "Iepazīsties ar "Supernovas" 16 pusfinālistiem! Vēl vienu dalībnieku izvēlēsies interneta balsojumā". lsm.lv (בלטבית). Latvijas Televīzija. נבדק ב-2022-01-05.{{cite web}}:  תחזוקה - ציטוט: url-status (link)
↑  Granger, Anthony. "Latvia: Voting Commences for 17th Supernova 2022 Semi-Finalist". Eurovoix. נבדק ב-10 בינואר 2022. {{cite web}}:  (עזרה)תחזוקה - ציטוט: url-status (link)
↑  Granger, Anthony (28 בינואר 2022). "🇱🇻 Latvia: Supernova 2022 Semi-Final Running Order Announced". Eurovoix. נבדק ב-29 בינואר 2022. {{cite web}}:  (עזרה)תחזוקה - ציטוט: url-status (link)
↑  Terry, Connor (10 בפברואר 2022). "Latvia: LTV awards Miks Dukurs a wildcard for the Supernova 2022 final". ESCUnited. נבדק ב-10 בפברואר 2022. {{cite web}}:  (עזרה)תחזוקה - ציטוט: url-status (link)
↑  Terry, Connor (2022-02-12). "Citi Zēni has won Supernova 2022 and will represent Latvia in Turin!". ESCUnited. נבדק ב-2022-02-12.
↑  "«Citi zēni» LTV konkursā «Supernova» pārliecinoši līderi gan skatītāju, gan žūrijas balsojumā". lsm.lv (בלטבית). Latvijas Televīzija. 14 בפברואר 2022. נבדק ב-14 בפברואר 2022. {{cite web}}:  (עזרה)
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25.
↑  Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית בריטית)
↑  Charlotte Jensen, Eurovision 2022: Semi-final 1 result – these are the lucky qualifiers, ‏10th May 2022
מורגן אירו 8

| --- | --- |

 מאפיינים כלליים
 יצרן:  Morgan Motor Company
 שנות ייצור:  2001–2010, 2015–2017
 הרכבה:  אנגליה
 סיווג:  מכונית ספורט
 אורך:  4,120 מ"מ
 רוחב:  1,770 מ"מ
 גובה:  1,200 מ"מ
 משקל:  1,180 ק"ג
 בסיס גלגלים:  2,530 מ"מ
 מפרט טכני
 מנוע:  8 צילינדרים, 4,400 סמ"ק, 4,799 סמ"ק, המפיק 270 כ"ס, יחס דחיסה 1:10.0 (מנוע ב.מ.וו)
 הילוכים:  תמסורת ידנית, תמסורת אוטומטית מסוג ZF Friedrichshafen כאופציה
 מהירות מרבית:  270 קמ"ש
 
מורגן אירו 8
מורגן אירו 8
מורגן Aero 8, שנת 2006
מורגן אירו 8 (אנגלית: Morgan Aero 8) היא מכונית ספורט המוגדרת מכונית רטרו, אשר יוצרה על ידי יצרנית הרכב "Morgan Motor Company" הבריטית בין השנים 2001–2010, ובשנים 2015–2017. המנוע נלקח (ברישיון) מחברת ב.מ.וו הגרמנית.
תאוצה 0-100 קמ"ש 4.3 שניות לדגם הידני.
מקדם הגרר של דגם ה- מורגן אירו 8 הוא 0.39
דגמי מורגן אירו 8

מורגן אירו 8 - קבריולה
Morgan AeroMax - דגם קופה, אשר יוצר בין השנים 2008-2009, יוצרו 100 יחידות, מחירה של כל יחידה היה 110,000 לירות שטרלינג.
מורגן אירו 8 סופר ספורט - גרסה של דגם מורגן 8 אארומקס, החלון האחורי נשאר קבוע במקומו, והגג נשלף חלקית
מורגן אירו 8 - גרסה חדשה של הדגם, (קבריולה) הוצגה בתערוכת הרכב ב- ז'נבה במרץ 2015.
יצרנית הרכב "מורגן מוטור"

"חברת מורגן מוטור" היא חברה בריטית בבעלות משפחתי, אשר נוסדה בשנת 1910 על ידי הנרי פרדריק סטנלי מורגן. מקום מושבה של החברה ב- Malvern, אשר במחוז ווסטרשייר באזור מערב המידלנדס אחת מתשעה אזורי אנגליה.
החברה מעסיקה 177 עובדים. כל המכוניות מיוצרות בעבודת יד.
תמונות

מורגן אירו 8 - מבט לתא הנהג
מורגן אירו 8 - מבט לתוך הרכב
מורגן אירו 8
מורגן אירו 8
מורגן אירו 8, שנת 2008
Morgan AeroMax שנת 2009
Morgan AeroMax
Morgan AeroMax שנת 2009
Morgan AeroMax - מבט לתא הנהג
Morgan AeroMax
ראו גם

מורגן פלוס 8
מורגן 3-וילר
מורגן Aero-Sports
מורגן פלוס 4
מורגן פלוס 4 פלוס
מורגן סדרת F תלת אופן
לקריאה נוספת

מורגן אירו 8 סופר ספורט (Morgan Aero SuperSports: Morgan Aero Review - Car and)
מוחמד שאה קאג'אר

מוחמד שאה קאג'אר (בפרסית: محمد شاه قاجار, נולד בתור מוחמד מִירְזָה; 5 בינואר 1805 – 5 בספטמבר 1848) היה השאה השלישי של פרס (איראן) לבית השושלת הקאג'ארית. שלט 14 שנים מאז מות סבו פתח עלי שאה קאג'אר בשנת 1834 ועד למותו שלו בשנת 1848.
ביוגרפיה

את רוב שלטונו מוחמד מיקד בתוך מדיניות הפנים, קידום מושלים, העלאת דמויות מפתח לחצר מלוכתו ושמירה על אורח החיים הפרסי המסורתי שכן דגל בשמרנות. בכל הקשור למדיניות החוץ, מוחמד דאג ליצירת קשרים עם המונרכיה של יולי וכוחות צרפתים עזרו לו בשני ניסיונות כושלים לכבוש את הראת. יחסיו הטובים של מוחמד עם הצרפתים היוו משקל נגד להשפעה הבריטית שהתחזקה באזור.
לאורך חייו השאה נודע כחולה כרוני. הוא נפטר בגיל 43 ממחלת גַאוּט קשה. בנו, נאסר א-דין שאה קאג'אר יהפוך למפורסם בשליטים הקאג'ארים ויידרש להתמודד במאבק נגד השפעות הקולוניאליזם הגוברות, דבר שייגמר במלחמה האנגלו-פרסית.
ביוגרפיה > היחס לעבדים

לאורך שלטונו הבריטים החלו בדרישות ממוחמד לעצור את סחר העבדים ובשנת 1846 נשלח פקיד ממשלה בריטי לנהל משא ומתן עם השאה. מוחמד סירב להפסיק את העבדות כמו גם את הסחר בעבדים באומרו כי הקוראן לא אסר על העבדתם של לא מוסלמים. בנוסף השאה טען כי עצירת העבדות תעצור את התאסלמות האנשים (רבים התאסלמו למען שלא יהיו עבדים, מה שעבד לטובת המוסד הדתי). לבסוף בשנה האחרונה בשלטונו השאה החל ברפורמות לעצירת סחר העבדות כאשר היה כבר מוחלש מחולי והושפע מהלחץ הבריטי.
מחוז ג'אזאן

| --- | --- |
 מדינה:  ערב הסעודית ערב הסעודית
 בירת המחוז:  ג'יזאן
 שטח:  11,671 קמ"ר (דירוג: 12)
 אוכלוסייה:  ‏
  ‑ במחוז:  1,404,997 (דירוג: 6, 2022)
  ‑ צפיפות:  120.4 נפש לקמ"ר (דירוג: 1, 2022)
 קואורדינטות:  17°30′N 42°30′E﻿ / ﻿17.5°N 42.5°E﻿ / 17.5; 42.5 
 אתר ג'אזאן
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
מחוז ג'אזאן (בערבית: منطقة جازان) הוא המחוז הדרומי ביותר בערב הסעודית. המחוז נמשך לאורך 300 קילומטרים לאורך חופו הדרומי של ים סוף, וגובל בתימן ממזרח. הוא משתרע על שטח של 11,671 קמ"ר ולפי מפקד האוכלוסין האחרון משנת 2022 אוכלוסייתו מונה כ־1.405 מיליון תושבים כשהצפיפות היא 120.4 נפש לקמ"ר, מה שהופך את המחוז לצפוף ביותר בממלכה. בירת המחוז היא העיר ג'יזאן. הנסיך מוחמד בן נאצר הוא המושל מאז אפריל 2001.
במחוז יש למעלה מ־100 איים בים סוף, ובניהם איי פרסאן, שהם האזור המוגן הראשון על ידי ערב הסעודית; האיים משמשים כבית לציפורים נודדות מאירופה במהלך החורף.
גאוגרפיה

האזור מתחלק לשלושה חלקים:
הרי סרוואת (אנ') בפנים המחוז, המתנשאים לגובה של כ־3,000 מטר.
מחוז יער אלחזון מורכב מיער רצוף, חוץ מכמה אזורים של מרעה.
המישורים ידועים בשל הגידול של פולי קפה, דגנים (שעורה, דוחן וחיטה) ופירות (תפוחים, בננות, ענבים, מנגו, פפאיה, שזיפים וזני הדרים).
האקלים ברמות הגבוהות של ג'אזאן דומה לאקלים הרטוב יותר של מחוז עסיר. אזור החוף במחוז ג'אזאן הוא אחד מהמקומות החמים ביותר במדינה, עם טמפרטורות מקסימליות ממוצעות שנעות בין 40 מעלות צלזיוס ביולי עד 31 מעלות צלזיוס בינואר. כמות המשקעים במחוז נמוכה ביותר, ומגיעה לפחות מ־75 מילימטרים לשנה.
חלוקות משנה

האזור מחולק ל-14 מחוזות משנה כדלקמן:
| שם | בערבית | אוכלוסייה (מפקד 2022) | שטח | צפיפות |
| --- | --- | --- | --- | --- |
| אבו עריש | أبو عريش | 187,060 | 871 | 214.8 |
| אל-דאיר | الدائر | 47,424 | 754 | 62.90 |
| אל-דרב | الدرب | 68,965 | 1,694 | 40.71 |
| אחד אל-מסארחה | أحد المسارحة | 130,545 | 771.2 | 169.3 |
| אל-עארדה | العارضة | 79,730 | 689.5 | 115.6 |
| אל-עידאבי | العيدابي | 32,940 | 419 | 78.62 |
| אל-חרת' | الحرث | 11,561 | 418.4 | 27.63 |
| אל-רית' | الريث | 16,877 | 811.5 | 20.80 |
| ביש | بيش | 86,996 | 961.9 | 90.44 |
| דמד | ضمد | 64,136 | 321.4 | 199.6 |
| פרסאן | فرسان | 13,529 | 772.1 | 17.52 |
| ג'יזאן | جيزان | 200,911 | 1,304 | 154.1 |
| סביא | صبياء | 223,083 | 1,593 | 140 |
| סאמטה | صامطة | 154,926 | 620.7 | 249.6 |
| אל-טואל | الطوال | 36,259 | 386.2 | 93.89 |
| הרוב | هروب | 30,709 | 483.3 | 63.54 |
| פיפא | فيفا | 19,346 | 147.4 | 131.2 |
| סך הכל | جازان | 1,404,997 | 11,671 | 120.4 |
אתנוגרפיה

השפה הערבית מדוברת על ידי למעלה מ-90% מהתושבים. תימנים רבים טוענים כי חלקים מג'אזאן הם חלק מתימן. היא סופחה על ידי ערב הסעודית במהלך מלחמת ערב הסעודית-תימן (1934) ואימאם יחיא סירב לתביעתה של תימן לאזור בהסכם טאיף. תימנים רבים המשיכו לתבוע את מחוז ג'אזאן עד שהנושא הוסדר באופן רשמי בשנת 2000 בהסכם הגבולות ערב הסעודית-תימן.
פרויקטים סביבתיים

בשנת 2019 הקצתה ממשלת סעודיה 213 מיליון דולר ליישום פרויקטים במחוז. פרויקטים כאלה כוללים התקנת קו טלפון לטיפול בשפכים, רשתות ביוב, חיבורי ביוב למשקי בית ותחנת שאיבה.
הערות שוליים

↑  Saudi Arabia: Regions & Major Cities - Population Statistics, Maps, Charts, Weather and Web Information, citypopulation.de
↑  "CTHM issues 4 royal decrees". kuna.net.kw (באנגלית). 2001.
↑  Jazan Region (Saudi Arabia): Places in Governorates - Population Statistics, Charts and Map, www.citypopulation.de
↑  Schmitz, Charles; Burrowes, Robert D. (2017-10-25). Historical Dictionary of Yemen (באנגלית). Rowman & Littlefield. p. 269. ISBN 9781538102336.
↑  "Saudi Arabia implements environmental projects in Jazan worth over $200m". Arab News (באנגלית). 2019-04-15. נבדק ב-2019-04-15.
| --- | --- |
בקרת זהויות :  MusicBrainz: 0e8ac9fa-ca23-4780-936e-295e9068a526
מבחן איימס

מבחן איימס הוא מבחן ביולוגי הנועד להעריך את הפוטנציאל המוטגני של תרכובות כימיות. כיוון שמחלת הסרטן מקושרת לרוב לנזקים ב-DNA, המבחן משמש גם כמבחן מהיר להעריך את הפוטנציאל הקרצינוגני של התרכובת, כיוון שמבחנים סטנדרטיים לקרצינוגניות שנעשים על מכרסמים אורכים שנים רבות והם יקרים מאוד. התהליך מתואר בסדרה של מאמרים משנות ה-70 המוקדמות על ידי ברוס איימס והקבוצה שלו מאוניברסיטת קליפורניה בברקלי.
תיאור התהליך

המבחן עושה שימוש במספר זנים של החיידק Salmonella typhimurium שנושא מוטציות בגנים המעורבים בסינתזת היסטידין, כך שהם יזדקקו להיסטידין ממקור חיצוני כדי לגדול (אוקסוטרופים להיסטידין). המשתנה הנבדק הוא היכולת של המוטגן לגרום למוטציה מחזירה כך שהחיידק יוכל לגדול במצע חסר היסטידין. הזנים הנבחנים מתוכננים באופן מיוחד כך שיהיו להם הן מוטציות היסט והן מוטציות נקודתיות בגנים הדרושים לסינתזת היסטידין, מה שמאפשר לגלות מוטגנים הפועלים במנגנונים שונים.
תרכובות מסוימות הן ספציפיות ביותר, וגורמות החזרה רק בזן אחד או שניים. הזנים הנבדקים נושאים גם מוטציות בגנים האחראים לסינתזת ליפופוליסכרידים, מה שגורם להגדלת החדירות של מעטפת התא של החיידק, ולמוטציות במערכת התיקון באמצעות חיתוך וסילוק שהופכות את המבחן לרגיש יותר.
מקטע של כבד עכבר מוסף כדי לדמות את האפקט של מטבוליזם, כיוון שמספר תרכובות, כגון בנזופירן, אינן מוטגניות בעצמן, אולם תוצריהן כן מוטגניים.
החיידקים מפוזרים על צלחת אגר עם כמות קטנה של היסטידין. כמות קטנה זו במדיום הגדילה מאפשרת לחיידקים לגדול בפרק זמן התחלתי שבו יש זמן מספיק להתרחשות המוטציה. כשכל ההיסטידין נצרך, רק החיידקים שעברו מוטציה להחזרת היכולות לסנתז בעצמם היסטידין ישרדו. הצלחת מודגרת למשך 48 שעות. המוטגניות של חומר פרופורציונלית למספר המושבות שנספרו.
בעיות

כיוון שחיידקי סלמונלה הם פרוקריוטים, הם אינם מודל מושלם עבור בני אדם. מודל ניסויי אחר נעשה עבור תאים אאוקריוטים (לדוגמה: תאי שמרים).
ראו גם

עקה גנטוקסית
הערות שוליים

↑  Bruce N. Ames, E. G. Gurney, James A. Miller, and H. Bartsch (1973). "Carcinogens as Frameshift Mutagens: Metabolites and Derivatives of 2-acetylaminofluorene and other Aromatic Amine Carcinogens". PNAS 69: 3128-2132
↑  Bruce N. Ames, Frank D. Lee, and William E. Durston (1973). "An Improved Bacterial Test System for the Detection and Classification of Mutagens and Carcinogens". PNAS 70: 782-6
↑  Joyce McCann, Neil E. Spingarn, Joan Kobori, and Bruce N. Ames (1975). "Detection of Carcinogens as Mutagens: Bacterial Tester Strains with R Factor Plasmids". PNAS 72: 979-83
↑  Bruce N. Ames, William E. Durston, Edith Yamasaki, and Frank D. Lee (1973). "Carcinogens are Mutagens: A Simple Test System Combining Liver Homogenates for Activation and Bacteria for Detection". PNAS 70: 2281-5